A4-0066/98

Σύσταση του Ευρωπαΐκού Κοινοβουλίου προς το Συμβούλιο για τη Δυτική Σαχάρα.

Το Ευρωπαΐκό Κοινοβούλιο,

- έχοντας υπόψη το άρθρο 92 του Κανονισμού του,

- έχοντας υπόψη το άρθρο Ι.7 δεύτερο εδάφιο της Συνθήκης ΕΕ,

- έχοντας υπόψη τα ψηφίσματά του της 16ης Μαρτίου 1995 σχετικά με τη Δυτική Σαχάρα ((ΕΕ C 89 της 10.4.1995, σελ. 159.)) και της 13ης Ιουλίου 1995 σχετικά με τη δίκη 8 σαχράουι στο Μαρόκο ((ΕΕ C 249 της 25.9.1995, σελ. 159.)),

- έχοντας υπόψη τα ψηφίσματα του Συμβουλίου Ασφαλείας των Ηνωμένων Εθνών 658 και 691,

- έχοντας υπόψη την πρόταση σύστασης της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0066/98),

Α. λαμβάνοντας υπόψη το ειρηνευτικό σχέδιο για τη Δυτική Σαχάρα που θεσπίσθηκε και εγκρίθηκε με τα ψηφίσματα 658 και 691 του Συμβουλίου Ασφαλείας των Ηνωμένων Εθνών σχετικά με τη δημιουργία της αποστολής ΗΕ για τη διοργάνωση δημοψηφίσματος στη Δυτική Σαχάρα (MINURSO), καθώς και το ψήφισμα 1113 του Συμβουλίου Ασφαλείας με το οποίο παρατείνεται η αποστολή του MINURSO και εκφράζεται η ικανοποίηση για τις συμφωνίες που επετεύχθησαν μεταξύ των μερών στο Χιούστον,

Β. λαμβάνοντας υπόψη τη μοναδική ευκαιρία που προσφέρουν τα επιτευχθέντα αποτελέσματα των διαπραγματεύσεων μεταξύ του Μαρόκου και του Μετώπου Polisario που επέτρεψε σε συμβιβασμό που μπορεί να οδηγήσει στην επιτυχή διενέργεια του δημοψηφίσματος για την αυτοδιάθεση έως το τέλος του τρέχοντος έτους,

Γ. λαμβάνοντας υπόψη το πολύπλοκο των συμφωνιών και το εύθραυστο της κατάστασης σε όλες τις φάσεις που θα προηγηθούν της διενέργειας του δημοψηφίσματος,

Δ. λαμβάνοντας υπόψη τις ιδιαίτερες ιστορικές ευθύνες που έχουν ορισμένα κράτη μέλη της Ευρωπαΐκής Ένωσης έναντι αυτής της περιοχής καθώς και τη σπουδαιότητα που έχει για τη σταθερότητα στο Μαγκρέμπ η ειρήνευση μεταξύ του Βασιλείου του Μαρόκου και του Μετώπου Polisario,

E. εκτιμώντας ότι η Ευρωπαΐκή Ένωση είναι ανάγκη να στηρίξει αποφασιστικά την τρέχουσα επαναδραστηριοποίηση του ειρηνευτικού σχεδίου και να καταβάλει κάθε προσπάθεια ώστε η διαδικασία που έχει εκ νέου αναληφθεί να εφαρμοσθεί, σύμφωνα με τα προβλεπόμενα κατά τρόπο ελεύθερο και δημοκρατικό,

ΣΤ. εκτιμώντας ότι το Συμβούλιο της Ευρωπαΐκής Ένωσης είναι ανάγκη να καθορίσει μια κοινή θέση με την οποία θα επιβεβαιώνεται η εμμονή της Ευρωπαΐκής Ένωσης στη διενέργεια του δημοψηφίσματος και θα καθορίζεται το πλαίσιο για μια όσο το δυνατό πληρέστερη συνεισφορά της για την εντιμετώπιση των οικονομικών και ανθρωπιστικών αναγκών του ειρηνευτικού σχεδίου,

Ζ. εκφράζοντας την επιθυμία του να σταλεί αντιπροσωπεία παρατηρητών κατά τη διεξαγωγή του δημοψηφίσματος για την αυτοδιάθεση της Δυτικής Σαχάρας,

1. απευθύνει προς το Συμβούλιο την ακόλουθη σύσταση:

α) να λάβει υπόψη του το ενδιαφέρον του Ευρωπαΐκού Κοινοβουλίου για την αποφασιστική στήριξη εκ μέρους της Ευρωπαΐκής Ένωσης της πλήρους εφαρμογής του ειρηνευτικού σχεδίου, των συμφωνιών που το δραστηριοποίησαν και της διεξαγωγής του προβλεπομένου δημοψηφίσματος, καθώς και να διασφαλίσει ότι η προετοιμασία του δημοψηφίσματος θα προωθηθεί σε βέλτιστες συνθήκες ισότητας ευκαιριών των μερών και ασφάλειας των εκλογέων 7

β) να εκδώσει μία κοινή θέση με την οποία να επιβεβαιώνεται εκ νέου η πλήρης υποστήριξη εκ μέρους της Ευρωπαΐκής Ένωσης του ειρηνευτικού σχεδίου και όλων των μέτρων των ενδιαμέσων φάσεων (πιστοποίηση της ταυτότητας των εκλογέων, περιορισμός των στρατιωτικών δυνάμεων στα στρατόπεδά τους, ανταλλαγή κρατουμένων, απελευθέρωση των πολιτικών κρατουμένων και των αγνοουμένων, επαναπατρισμός προσφύγων, διεξαγωγή εκλογικής εκστρατείας, κ.λπ.), καθώς και να συμβάλει ενεργώς στην ελεύθερη και διαφανή διαξαγωγή του δημοψηφίσματος για την αυτοδιάθεση, στην προβλεπόμενη ημερομηνία, επιδιώκοντας εκ μέρους όλων των μερών σεβασμό, πριν και κατά τη διεξαγωγή του δημοψηφίσματος, των ανειλημμένων υποχρεώσεων και, μετά την ψηφοφορία, αναγνώριση των αποτελεσμάτων και εξασφαλίζοντας σε κάθε περίπτωση τα ατομικά θεμελιώδη δικαιώματα ανεξαρτήτως του αποτελέσματος του δημοψηφίσματος 7

γ) να παράσχει οπωσδήποτε και να διευκολύνει την αναγκαία ανθρωπιστική βοήθεια, τόσο προς τον ΟΗΕ και τους ειδικούς οργανισμούς του (ιδίως την ACNUR) όσο και προς τις άλλες ανθρωπιστικές οργανώσεις, ώστε να συμβάλει στην κατάλληλη επανεγκατάσταση των σαχαράουι στην διαφιλονικούμενη ζώνη και, γενικώς, να διαρθρώσει τη συμμετοχή της Ευρωπαΐκής Ένωσης στο έργο της MINURSO με πόρους, παρατηρητές και εν ανάγκη προσωπικό και υλικό 7

δ) να καταρτίσει πρόγραμμα μελλοντικής και μόνιμης συνεργασίας με στόχο την ολοκληρωμένη και βιώσιμη ανάπτυξη στη Δυτική Σαχάρα 7

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και, προς ενημέρωση, στην Επιτροπή και τις κυβερνήσεις των κρατών μελών.